આ ઉપરાંત કેન્દ્રની યોજનાનો લાભ લેનાર લાભાર્થીના આધાર કાર્ડ, મોબાઈલ નંબર અને ઘરના સરનામાં સાથેની સંપૂર્ણ વિગતોનું એક ફોર્મેટ મુખ્યમંત્રીઓને આપવામાં આવ્યું છે. જે તૈયાર કરીને ભાજપના હાઈકમાન્ડને પહોંચાડવાનું રહેશે. આ સિવાય લોકસભાની ચૂંટણીની રાજ્યોમાં તૈયારીઓ કેવી રીતે કરવામાં આવશે અને તેના માટે શું કરવું જોઈએ તેનું સંપૂર્ણ વિશ્લેષણ કરીને તેનો એક રિપોર્ટ પણ હાઈકમાન્ડને મોકલવાનો રહેશે. તેમજ કેન્દ્રની વિવિધ યોજનાઓ પ્રજા સુધી પહોંચાડવા માટે ફેબ્રુઆરી મહિના સુધીના કાર્યક્રમો નક્કી કરીને તેની સંપૂર્ણ યાદી પણ મોકલવાની રહેશે.